אתגר קרת

אֶתְגָּר קֶרֶת (נולד ב-20 באוגוסט 1967) הוא סופר, מחזאי, תסריטאי, במאי, קומיקסאי, פזמונאי ושחקן קולנוע ישראלי. חתן פרס ספיר. פרופסור חבר במחלקה לספרות עברית באוניברסיטת בן-גוריון בנגב. קרת נולד, גדל והתחנך ברמת גן. בן הזקונים של אפרים ואורנה קרת (קרוטוצובסקי), ניצולי השואה מפולין. מכיוון שנולד פג בחודש השישי להריון, אמו קראה לו ׳אתגר׳ בשל האתגר שהוצב בפניו לשרוד ולחיות למרות גיל ההריון הצעיר בו נולד. למד בבית הספר אהל שם. שירת בצה"ל כמפעיל מחשב ביחידה של אגף התכנון. הספר הראשון שפרסם קרת, "צנורות" (1992), כמעט ולא זכה להתייחסות. לאחר מכן פרסם את "געגועי לקיסינג'ר" ומשזה הצליח, החלו להימכר מהדורות רבות של "צנורות" אשר יצא בעקבות זאת במהדורה מעודכנת. אחריו הופיעו עוד ארבעה קובצי סיפורים, שישה ספרי ילדים ושלושה ספרי קומיקס, ביניהם ספרי קומיקס עם רותו מודן ואסף חנוכה. עקב הצלחתו של אתגר קרת, פרסמו יוצרים צעירים רבים קובצי סיפורים קצרים שניכרו בהם השפעותיו (כמו למשל "כולם מתים בסוף" של אדם מעוז), אך רק מעטים זכו להצלחה כמו זו של קרת. אתגר קרת הוא מהסופרים העבריים המתורגמים ביותר. ספריו תורגמו ליותר מ-45 שפות. כמו כן, כתביו התפרסמו בעיתונים ומגזינים שונים בעולם, ביניהם New York Times, Le Monde, The New Yorker, The Guardian, The Paris Review וב-Zoetrope. קרת כותב גם לטלוויזיה, לתיאטרון ולקולנוע. בין היתר כתב בשלוש העונות הראשונות של "החמישייה הקאמרית". קרת מרצה משנת 2006 בחוג לספרות באוניברסיטת בן-גוריון בנגב. עד שנת 2005 הרצה במסגרת החוג לקולנוע באוניברסיטת תל אביב. בנוסף העביר קרת סדנאות כתיבה באוניברסיטאות שונות בישראל ובעולם, כגון אוניברסיטת ניו יורק, אוניברסיטת איווה, אוניברסיטת Wesleyan בקונטיקט ו-Freie שבברלין וכן הרצאות אורח באוניברסיטאות ייל, הארוורד, פרינסטון, סטנפורד, אוקספורד, קיימברידג', מק'גיל ועוד. יצירתו "צפירה", העוסקת בניגודים במציאות הישראלית העכשווית, נכללה במסגרת תוכנית הלימודים לבחינת הבגרות בספרות כמו גם סיפוריו "לשבור את החזיר" ו"שקיות של יום הולדת". קרת פרסם מיצירותיו גם באתר "במה חדשה" המהווה במה ליוצרים חדשים, אף שהפך לסופר בעל מוניטין עוד קודם להקמתו של אתר זה. מעל ל-100 סרטים קצרים ברחבי העולם מבוססים על סיפוריו. כתיבתו של קרת נחשבת על ידי רבים פוסטמודרנית, אבסורדית והומוריסטית. היא עמוסת מליצות, קלישאות, סמלים משומשים וחיקוי של ז'אנרים מוכרים מהתרבות הפופולרית, שקרת עושה בהן שימוש אירוני על פי רוב. בדרך כלל משולבת בכתיבתו עגה ושפה יומיומית. זהו מאפיין כתיבה פוסטמודרני, משום שהוא מערער על ההבחנה בין תרבות גבוהה לנמוכה. השתלשלות האירועים נגללת לפעמים מנקודת מבט של ילד או של משקיף מהצד - דמויותיו נמצאות בדרך כלל בשולי החברה ונכשלות פעם אחר פעם. בכתיבתו מובעים געגועים לתחושה של חוסר מודעות המאפיינת עבר נוסטלגי, שאף על פי שהיה פגום מבחינות רבות, אנשים לא היו מודעים לפגמיו. סיפוריו של קרת מרבים להתייחס לעצמם ולקורא ועל ידי כך לפרוץ את גבולות היצירה המקובלים. המציאות המתוארת בסיפוריו היא לעיתים קרובות מציאות פנטסטית, אבל הדמויות מתייחסות אליה בבנליות ומסרבות להשתומם מהאירועים החריגים שקורים סביבן. בכתיבתו של קרת ניכרת נטייה ברורה לתפיסות אקזיסטנציליסטיות. בשנת 2004 העלה תיאטרון אורנה פורת בשיתוף סמינר הקיבוצים את "אניהו" שבעה סיפורים בבימויו של רועי נווה. בשנת 2017 העלה התיאטרון הקאמרי את המחזה "פתאום דפיקה בדלת" מאת צבי סהר ועודד ליטמן ובבימויו של סהר המבוסס על אוסף סיפורים קצרים מתוך הספר "פתאום דפיקה בדלת". בשנת 2019 העלה התיאטרון הקאמרי את המחזה "אניהו" מאת אתגר קרת ורוני סיני על פי הסיפור "השמנמן", בבימויה של שירילי דשא. בשנת 2023 העלה התיאטרון הקאמרי את "חובזה", מחזה המבוסס על סיפורי אתגר קרת. במהלך שנות התשעים היה שותף כתסריטאי של שלוש עונות בתוכנית הסאטירה והמערכונים הישראלית הפופולרית "החמישייה הקאמרית". בשנת 1996 שודר בערוץ 2 הסרט "מלכה לב אדום" שאת התסריט שלו כתב קרת שגם ביים יחד עם רן טל. בשנת 1997 יצא הסרט "בומרנג" של הבמאי אסף שחר, על פי סיפור קצר של קרת. הסרט זכה בפרס ראשון בפסטיבל סרטים ביפן. בשנת 2000 יצא לאקרנים סרט הקולנוע הישראלי "משהו טוטאלי" אשר מבוסס על תסריט אותו קרת כתב. בשנת 2001 יצא לאקרנים סרט הטלוויזיה "אבא'לה" בכיכובו של שמיל בן-ארי אשר מבוסס על תסריט אותו קרת כתב. בשנת 2006 יצא לאקרנים הסרט ההוליוודי "חותכי ורידים: סיפור אהבה", מסוגת הקומדיה הרומנטית, אשר מבוסס על הנובלה של קרת "הקייטנה של קנלר". הסרט זכה במגוון פסטיבלים בארצות הברית וכן היה מועמד לפרס השופטים בסאנדנס. בשנת 2007 יצא לאקרנים הסרט "מדוזות" - סרט הביכורים של קרת ובת זוגו שירה גפן. הסרט הוצג במסגרת פסטיבל קאן 2007 וזכה בפרס מצלמת הזהב, הנחשב לפרס היוקרתי ביותר המוענק ליוצרים בתחילת דרכם, ובשני פרסים במסגרת "שבוע הביקורת" – אחת התחרויות הנלוות לתחרות המרכזית: פרס הבימוי מטעם איגוד היוצרים הצרפתי ו"פרס המבקרים הצעירים". בשנת 2008 יצר קרת עם אשתו שירה גפן את הסרט הקצר "?What about me" (ומה איתי?) במלאת 60 שנה לארגון זכויות האדם העולמי. בשנת 2009 יצא לאקרנים (בארצות הברית ובאוסטרליה) סרט אנימציה מסוג סטופ-מושן בשם "9.99$". הסרט נוצר בהפקה ישראלית-אוסטרלית, התסריט נכתב בידי אתגר קרת והבמאית תתיה רוזנטל. הסרט מספר על קורותיהם של דרי בניין משותף, ומשלב מספר סיפורים של קרת. הפיק עם דב אלפון את הסרט "מה יש לנו בכיסים", שהתקבל לפסטיבל סאנדנס 2013. ב-1 במאי 2020 הושקה המיני-סדרה צרפתית-בלגית "המתווך", אותה כתב וביים יחד עם אשתו, שירה גפן ואשר שואבת השראה מסיפוריו של קרת. הסדרה, אשר כיכבו בה השחקנים שרה אדלר ומתייה אמלריק, הופקה עבור תאגיד השידור הצרפתי ARTE, קטפה את פרס התסריט הטוב ביותר בפסטיבל "לה רושל" בצרפת. שירים פרי עטו של קרת הולחנו והוקלטו על ידי אביתר בנאי, ערן צור והפה והטלפיים. בשנת 2010 יצא לאור הספר "התנהגויות היסטריות" מאת דן אלון, הכולל עיבודים לקומיקס לסיפורים של קרת ושל שהם סמיט. בשנת 1993 זכה בפרס ראשון בפסטיבל עכו על "מבצע אנטבה המחזמר" אשר כתב עם יונתן בר גיורא. הסרט הקצר "מלכה לב אדום" אשר כתב וביים עם רן טל, זכה בפרס האקדמיה הישראלית לקולנוע ובמקום ראשון בפסטיבל מינכן. קרת זכה גם בפרס ראש הממשלה לסופרים עבריים (1996), ובפרס שר התרבות לקולנוע. כמו כן אתגר קרת הוא אמן נבחר של הקרן למצוינות בתרבות. הוא זכה מספר פעמים באות ”ספר פלטינה“ מאת פרס התאחדות המול“ים וכן זוכה פרס וינגייט הבריטי (2008) ופרס הספר הזר בסן פטרבורג (2012). ב-14 ביולי 2010, יום הבסטיליה, קיבל אתגר קרת את עיטור אביר מסדר האמנויות והספרות על תרומתו המשמעותית לאמנות ולספרות בצרפת וברחבי העולם. העיטור מוענק על ידי שר התרבות והתקשורת בצרפת. בשנת 2012 זכה קרת בפרס ניומן המוענק מטעם אוניברסיטת בר-אילן. בשנת 2012, סיים Jakub Szczęsny לבנות עבור אתגר קרת בית בוורשה, בירת פולין, הנקרא "The Keret House" (בית קרת) (אנ'). הבית נמצא בשטח שהיווה בעבר חלק מגטו ורשה. מבנה הבית מיוחד, רוחבו המקסימלי הוא 152 ס"מ והמינימלי הוא 92 סנטימטר בלבד. זהו הבית הצר ביותר בעולם. קרת הוא זוכה פרס ברונפמן לשנת 2016, על קידום והפצת ערכים יהודיים ואוניברסליים ברחבי העולם. בינואר 2019 זכה בפרס ספיר על ספרו "תקלה בקצה הגלקסיה". כמו כן, המהדורה האנגלית של הספר, Fly Already: Stories, זכתה בפרס הNational Jewish Book של ארגון ה (JBC (Jewish Book Council בקטגוריית הספר העלילתי הטוב ביותר. הפרס מאפשר לזוכה לתרגם את ספרו לכל שפה שיבחר. קרת בחר לתרגם את הספר ליידיש. בשנת 2021 זכה קרת בשנית בפרס ראש הממשלה ליצירה ע"ש ראש הממשלה לוי אשכול. סיפוריו של קרת תורגמו לעשרות שפות ברחבי העולם. נשוי לשחקנית שירה גפן (בתו של יהונתן גפן). בנו הוא השחקן לב קרת. מתגורר בתל אביב. צנורות (1992) געגועי לקיסינג'ר (1994) הקייטנה של קנלר (1998), נובלה וארבעה סיפורים קצרים אניהו (2002) פתאום דפיקה בדלת (2010) שבע השנים הטובות (2014, באנגלית במקור, לא פורסם בעברית), ספר אוטוביוגרפי תקלה בקצה הגלקסיה (2018) אוטוקורקט (2024) לא באנו להנות (1996), סיפורי קומיקס בשיתוף עם רותו מודן סמטאות הזעם (1997), סיפורי קומיקס בשיתוף עם אסף חנוכה (יצא במהדורה מחודשת ב-2019) פיצריה קמיקזה (2004), ספר קומיקס המבוסס על אחד מסיפורי 'הקייטנה של קנלר', אויר על ידי אסף חנוכה אבא בורח עם הקרקס (2000), ספר ילדים בשיתוף עם רותו מודן לילה בלי ירח (2006), ספר ילדים שנכתב במשותף עם שירה גפן ואויר על ידי דוד פולונסקי גור חתול אדם ארוך שיער (2013), ספר ילדים, איורים: אביאל בסיל לשבור את החזיר (2015), ספר ילדים על פי סיפור קצר מתוך געגועי לקיסינג'ר, עם איורים של דוד פולונסקי הממלכה הקטנטנה (2017), איירה: תמי בצלאלי, ספר ילדים מחכים לניסים (2020), ספר ילדים העץ שאף ילד לא דמיין, עם שירה גפן, כנרת, זמורה, דביר, 2023 באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה. קריאת אתגר - ניתוח מבחר סיפורי אתגר קרת, מאת מוטי שלגי ורחל סטפק, הוצאת אנקורי, 2002.(הספר בקטלוג ULI) אביבה קרינסקי, על מצבו הנפשי של האדם בעידן הפוסט-מודרניסטי. הישראלי הנרדף-רודף בסיפור "כל כך טוב". נדפס ב"נפש. רבעון לפסיכולוגיה, לטיפול, לטיפוח רגשי ולחינוך יצירתי" גיליון 7, מאי 2001. אייר תשס"א. גדי טאוב. המרד השפוף: על תרבות צעירה בישראל. תל אביב: הקיבוץ המאוחד, 1997.(הספר בקטלוג ULI) נורית גוברין, צפירה, על סיפורו של קרת, בתוך השואה בספרות העברית של הדור הצעיר, נדפס בצפון, ג', תשנ"ה 1995. כונס: נורית גוברין, 'קריאת הדורות - ספרות עברית במעגליה', כרך א', הוצאת גוונים ואוניברסיטת תל אביב, תשס"ב/2002. עידן צבעוני, כי מקומיקס באת ואל קומיקס תשוב : כמה הערות על ספרות הקומיקס של אתגר קרת, נדפס בעיתון 77, 235, תשנ"ט 1999. עדיה מנדלסון-מעוז, סיטואציות קיצוניות זוועתיות וגרוטסקיות ביצירותיהם של קסטל-בלום וקרת, נדפס בדפים למחקר בספרות, 11, 1998. (המאמר זמין לצפייה במאגר JSTOR לאחר הרשמה) ליזה צ'ודנובסקי, האם קיימים חורים שחורים?, (על פארודיה בסיפורים קצרים של אורלי קסטל-בלום ואתגר קרת, נדפס בעיתון 77, 223, תשנ"ח 1998. גדי טאוב, "על השפה הרזה", רחוב: כתב עת לספרות, 1, 1994. אתר האינטרנט הרשמי של אתגר קרת הניוזלטר של אתגר קרת, Substack ,Alphabet Soup רשימת הפרסומים של אתגר קרת, בקטלוג הספרייה הלאומית מידע על אתגר קרת בקטלוג הספרייה הלאומית אתגר קרת, ב"לקסיקון הספרות העברית החדשה" אתגר קרת, ב"לקסיקון הקשרים לספרות ישראלית" אתגר קרת, ב"לקסיקון הסופרים העברים בהווה" אתגר קרת, באתר המכון לתרגום ספרות עברית (באנגלית) הספרים של אתגר קרת, באתר "סימניה" אתגר קרת באתר הקרן למצוינות בתרבות אתגר קרת, במסד הנתונים הקולנועיים IMDb (באנגלית) מילים לשירים של אתגר קרת, באתר "שירונט" אתגר קרת, ברשת החברתית פייסבוק אתגר קרת, ברשת החברתית Goodreads רומן כצמן, ‏געגועים למיתוס: אישיות, אתיקה ואידיאולוגיה במיתופואסיס הפוסטמודרני של אתגר קרת, מכאן ד', ינואר 2005, עמ' 20–41 אלעד זרט, "להיות סופר זה כמו להיות צייד נאצים. זה מקצוע שאין לך בו אופק. זה ייגמר מתישהו", באתר ynet, 25 במרץ 2022 מיה סלע, "מה יש לנו בכיסים": דרך חדשה לספר סיפור, באתר הארץ, 24 בינואר 2013 נירית אנדרמן, "חותכי ורידים", על פי אתגר קרת, מוביל בארצות הברית בהכנסות מהפצה מוגבלת, באתר הארץ, 23 באוקטובר 2007 אסתי סגל, ‏אפריל בניו-יורק: מחווה לאתגר קרת, באתר גלובס, 24 במרץ 2010 צח יוקד ואלון הדר, עיטור העוז: על אתגר קרת כשגריר תרבותי, באתר nrg‏, 24 באפריל 2010 אלעד זרט, ציירו לי סיפור, באתר "ידיעות אחרונות", 17 ביולי 2017 פגישה עם רוני קובן - אתגר קרת , כאן 11, 5 ביוני 2018 עמיחי שלו, כותב בין הצעצועים למוות, 11 ביוני 2010 ניסים קלדרון, אתגר חדש בכתיבה, 20 במאי 2010 קובי מידן, ‏"אנשים בלילה" עם אתגר קרת, באתר iCast‏, 9 בינואר 2012 - צפירה, אסתמה, דבק מטורף - ספורי רדיו סהר שלו, הקייטנה של אתגר, באתר "המוסף" של בית אבי חי, 24 במרץ 2014 מיה סלע, למה אתגר קרת נשאר כאן למרות הכל, באתר הארץ, 24 ביולי 2014 גילי איזיקוביץ, אתגר קרת רוקד בין המלים, באתר הארץ, 17 בינואר 2016 רבקה רוזנר ואסף חנוכה, חוגגים 50 לאתגר קרת – מאמר ואיור לכבוד האירוע, באתר "הַמּוּסָךְ - מוסף לספרות" של הספרייה הלאומית, 17 באוגוסט 2017 יאיר אשכנזי, עם חפצים ובובות: האתגר בהעברת סיפוריו של אתגר קרת אל הבמה, באתר הארץ, 11 באוקטובר 2017 אריאל הורוביץ, ‏חופש, אנרכיה וחוסר אחריות: ריאיון עם אתגר קרת, בעיתון מקור ראשון, 8 ביוני 2018 גילי איזיקוביץ, מכובד? אני? אפילו אתגר קרת הופתע מזכייתו בפרס ספיר, באתר הארץ, 23 בינואר 2019 אנה בורד, אתגר: “למדתי משירה שאני לא בן אדם נורמלי”. שירה: “להיות בן אדם זה לא דבר נורמלי”, באתר "ידיעות אחרונות", 4 בספטמבר 2020 קרן הבר, כשהעורך אמר לאתגר קרת: "תתמקד במה שאתה טוב בו", בבלוג "הספרנים" של הספרייה הלאומית, 29 במאי 2022 אתגר קרת | כשהכל ייגמר, נרצה בכלל לחזור לחיים הקודמים שלנו, סרטון בערוץ "Campus IL - IL קמפוס", באתר יוטיוב (אורך: 01:02:20) רונן טל, אתגר קרת: "אם הייתי טוב בדבר הזה שנקרא חיים לא הייתי כותב", באתר הארץ, 13 ביוני 2024 מכּתביו: אתגר קרת, הסיפור "נעליים", חדשות, 13 באוגוסט 1993 שלושה סיפורים מתוך הספר געגועי לקיסינג'ר, ועוד פרטים על קרת, באתר "טקסט" אתגר קרת בבמה חדשה ארבעה סיפורים מתוך ספרו החדש של אתגר קרת, באתר הארץ, 30 באפריל 2010 המתרגם, המתורגמן וקהל היעד: על כתיבה, תרגום וחברות, באתר YouTube לכן רק שירו שיר לפשרה, באתר הארץ, 11 ביולי 2007 אתגר קרת קורא שני סיפורים חדשים שלו בעברית, בפודקאסט ״על החיים ועל המוות״ 8 ביולי 2022. על כתביו ויצירותיו: אלעד זרט, ספר טיסה: הַמַּמְלָכָה הַקְּטַנְטַנָּה | אתגר קרת, באתר "ידיעות אחרונות", 4 באפריל 2017 אלעד זרט, ספר טיסה: תקלה בקצה הגלקסיה - אתגר קרת, באתר "ידיעות אחרונות", 25 במאי 2018 אריק גלסנר, אני כולה סתם גאון: ביקורת על "פתאום דפיקה בדלת", באתר nrg‏, 15 במאי 2010 אסתי אדיבי-שושן, הייאוש, בנאדם, באתר הארץ, 21 במאי 2010 עמרי הרצוג, "פתאום דפיקה בדלת" מאת אתגר קרת, אנחנו כאן אורחים לרגע, באתר הארץ, 3 ביוני 2010 יוני ליבנה, "תקלה בקצה הגלקסיה": אתגר קרת מתנחמד פחות, באתר ynet, 9 ביוני 2018 דוד רוזנטל‏, הכותב חזר על עצמו: "תקלה בקצה הגלקסיה" של אתגר קרת מוכר מדי, באתר וואלה, 2 ביולי 2018 נועה שטרן, ‏לטוב ולרע: "תקלה בקצה הגלקסיה" מביא את אתגר קרת הישן, בעיתון מקור ראשון, 7 בפברואר 2019 יעל שוב, את המיני סדרה הזאת תוכלו לראות רק בקולנוע. אל תתעצלו, באתר טיימאאוט, 15 בדצמבר 2019 מן העיתונות בעולם: If Kafka Were Israeli and Wrote About Talking Goldfish, New York Times A master of the short story finds humor in the darkest places, The Washington Post Fly Already", The New Yorker" Stoned Conversations: High Maintenance’s Ben Sinclair & Author Etgar Keret, High Times Etgar Keret on the Necessity of Humor in the Face of Tragedy, The New Yorker The New York Public Library’s Best Books of 2019 Financial Times’ Best books of 2019: Fiction in translation Buzzfeed’s Best Books of 2019 Fly Already’ review, The Boston Globe' Morning Walks With My Son — NYT המחלקה לספרות עברית אתר אוניברסיטת בן-גוריון עופר אדרת, גם אחרי 70 שנה בארץ נותרה פולניה: אורנה קרת, באתר הארץ, 11 באוקטובר 2019 ענת טנר, סיפורי החיים עצמם, באתר ynet, 26 בפברואר 2021 ראיון עם אתגר קרת על לימודי כתיבה וספרות לאתר "לימודים בישראל" אתגר קרת באתר המכון לתרגום ספרות עברית (באנגלית) ספרות תכנית הלימודים לחטיבה העליונה, באתר משרד החינוך פורטל עובדי הוראה יגאל שוורץ, אתגר קרת במהלך מסוכן שעלול לגרום לו לאבד קוראים, באתר ישראל היום, 20 ביוני 2024 רומן כצמן, ‏געגועים למיתוס: אישיות, אתיקה ואידיאולוגיה במיתופואסיס הפוסטמודרני של אתגר קרת, מכאן ד', ינואר 2005, עמ' 39-38, עמ' 20–41 יאיר אשכנזי, עם חפצים ובובות: האתגר בהעברת סיפוריו של אתגר קרת אל הבמה, באתר הארץ, 11 באוקטובר 2017 ננו שבתאי, בהצגה יש יופי עדין ואמירה ביקורתית, באתר הארץ, 6 ביולי 2023 נירית אנדרמן, עכבר העיר אונליין, קומיקס על פי סיפור של אתגר קרת, באתר הארץ, 23 ביוני 2010 עמוד הקומיקס "התנהגויות היסטריות" באתר הרשמי של היוצר דן אלון (באנגלית) מיה סלע, פרס ספרותי ראשון לאתגר קרת, באתר הארץ, 18 במרץ 2012 World's Narrowest House במגזין de-zeen (באנגלית) גילי איזיקוביץ, אתגר קרת זכה בפרס ברונפמן — 100,000 דולר, באתר הארץ, 13 ביוני 2016 יובל פלוטקין, הזוכה בפרס ספיר לשנת 2018: אתגר קרת, באתר ynet, 21 בינואר 2019 משרד התרבות והספורט הכריז על הזוכות והזוכים בפרסי היצירה לסופרים עבריים ע"ש לוי אשכול לשנת 2021 אתגר קרת (באנגלית) באתר המכון לתרגום ספרות עברית יוענה גונן, הסיפורים ב"אוטוקורקט" נראים כאילו הורכבו מקרעי סיפוריו הקודמים, באתר הארץ, 18 ביוני 2024 עופרה רודנר, אתגר קרת ושירה גפן מעבירים שיעור בדמיון, באתר הארץ, 20 בספטמבר 2023